ଭୁବନେଶ୍ୱର, ଡିସେମ୍ବର ୨୦(ଲୋକାଲ ୱାୟାର): ପ୍ରକୃତିର ଅନ୍ୟତମ ବରଦାନ କୁଲଡିହା ଅଭୟାରଣ୍ୟ । ଘଞ୍ଚ ଜଙ୍ଗଲ ଭିତରେ ଝରଣାର କୁଳୁକୁଳୁ ନାଦ, ବିଦେଶୀ ପକ୍ଷୀ ସାଙ୍ଗକୁ କୋଇଲିର କୁହୁତାନ ଉପଭୋଗ କରିବାକୁ ଦେଶବିଦେଶରୁ ଏଠାକୁ ଛୁଟି ଆସନ୍ତି ଅନେକ ପର୍ଯ୍ୟଟକ ।
ବାଲେଶ୍ୱର ଜିଲ୍ଲା ନୀଳଗିରି ନିକଟରେ ରହିଛି କୁଲଡିହା ଅଭୟାରଣ୍ୟ । ଜାତୀୟ ରାଜପଥ ସେରଗଡ଼ ଠାରୁ ନୀଳଗିରି ସହର ପାର ହୋଇ ଗୋହିରା ଛକରେ ପହଞ୍ଚିବା ପରେ ସେହିଠାରୁ ବାମକୁ ୧୧ କିଲୋମିଟର ଗଲେ ପଡ଼େ କୁଲଡିହା ଅଭୟାରଣ୍ୟ ।
୨୭୨.୭୫ ବର୍ଗ କିଲୋମିଟର ଏହି ଅଭୟାରଣ୍ୟ ପ୍ରାକୃତିକ ସୌନ୍ଦର୍ଯ୍ୟରେ ଭରପୂର । ଏହା ଭିତରେ ବାଘ, ଭାଲୁ, ହାତୀ, ହରିଣ, ସମ୍ବର, କୁଟୁରା, ଗୁରାଣ୍ଡି, ଝିଙ୍କ, ଗୟଳ, ବାରହା, ବେଲରା ମୂଷା, ମୟୂର ସମେତ ଶତାଧିକ ପ୍ରଜାତିର ଦେଶୀ ଏବଂ ବିଦେଶୀ ପକ୍ଷୀ ଅଛନ୍ତି ।
ପର୍ଯ୍ୟଟକମାନେ ଅଭୟାରଣ୍ୟ ଭିତରକୁ ଯିବା ପାଇଁ ଜଣ ପିଛା ୪୦ ଟଙ୍କା, ଛାତ୍ରଛାତ୍ରୀଙ୍କ ପାଇଁ ୨୦ ଟଙ୍କା ଧାର୍ଯ୍ୟ ହୋଇଛି । ଦିନ ୯ଟା ୩୦ରୁ ଦିନ ୧ଟା ପର୍ଯ୍ୟନ୍ତ ଭିତରକୁ ଯିବା ପାଇଁ ନୀଳଗିରିସ୍ଥିତ କୁଲଡିହା ଅଫିସରେ ପରମିଟ ଦିଆ ଯାଇଥାଏ । ଅପରାହ୍ନ ୫ଟା ପର୍ଯ୍ୟନ୍ତ ଅଭୟାରଣ୍ୟରେ ବୁଲିବାର ବ୍ୟବସ୍ଥା ରହିଛି ।
ଅଭୟାରଣ୍ୟ ଭିତରେ କୁଲଡିହା, ଜଡାଚୁଆ, ଗୋହିରାଭୋଳ, ଚେମଚଟା ଅଞ୍ଚଳରେ ବିଭିନ୍ନ ଜୀବଜନ୍ତୁଙ୍କୁ ପର୍ଯ୍ୟଟକମାନେ ଦେଖିବାର ବ୍ୟବସ୍ଥା ରହିଛି । କୁଲଡିହା ଓ ଜଡ଼ାଚୁଆ ବିଟ୍ ହାଉସରେ ରାତ୍ର ରହଣି ବନ୍ଦ ହେବା ପରେ ପର୍ଯ୍ୟଟକମାନଙ୍କ ପାଇଁ ଗୋହିରାଭୋଳ ଠାରେ ନେଚର୍ସ କ୍ୟାମ୍ପ ନିର୍ମାଣ କରାଯାଇଛି ।
ଏଠାରେ ଯାତ୍ରୀମାନଙ୍କ ରହଣି ପାଇଁ ଟେଣ୍ଟ୍ ପିଛା ୩ ହଜାର ଟଙ୍କା ଧାର୍ଯ୍ୟ ହୋଇଥିବା ବେଳେ ୪ ଥର ଖାଦ୍ୟର ବ୍ୟବସ୍ଥା ରହିଛି । ଅଭୟାରଣ୍ୟରେ ମାଂସ ସଂପୂର୍ଣ୍ଣ ନିଷେଧ ଥିବା ବେଳେ ମାଛ, ଅଣ୍ଡା ପାଇଁ ଅନୁମତି ଦିଆଯାଇଛି ।
ନେଚର୍ସ କ୍ୟାମ୍ପ ନିକଟ ଋଷିଆ ଡ୍ୟାମରେ ଆପଣମାନେ ବୋଟିଂ କରିପାରିବେ । ସେହିପରି ଛୋଟ ପିଲାଙ୍କ ପାଇଁ ଦୋଳି ମଧ୍ୟ ରହିଛି । ଏହା ବ୍ୟତୀତ ଏହି ଅଭୟାରଣ୍ୟ ଭିତରେ ଅନେକ ପ୍ରାକୃତିକ ମନୋରମ ଦୃଶ୍ୟ ଦେଖିବାକୁ ମିଳେ ।
ଗଡ଼ସିମୁଳିଆ ଠାରେ ଝରଣା ଏବଂ ୱାଚ୍ ଟାୱାର ଥିବା ବେଳେ ଚେମଚଟା ଠାରେ ୱାଚ୍ ଟାୱାର ଓ ପାର୍କ ରହିଛି । ଏହି ସ୍ଥାନକୁ ହରିଣ, ଗୟଳ ଓ ଅନ୍ୟ ପ୍ରଜାତିର ଜୀବଜନ୍ତୁ ଆସିଥାନ୍ତି ।
ୱାଚ୍ ଟାୱାରରୁ ପର୍ଯ୍ୟଟକମାନେ ଜୀବଜନ୍ତୁମାନଙ୍କୁ ଦେଖିବାର ନିଆରା ମଜା ଉଠାଇ ପାରିବେ । ସେହିପରି ସଲଟପିଚକୁ ହାତୀ, ସମ୍ବର, ବାରହା, ହରିଣ, ଗୟଳ, ଝିଙ୍କ, କୁଟୁରା, ଗୁରାଣ୍ଡି ଭଳି ଜୀବଜନ୍ତୁଙ୍କୁ ପର୍ଯ୍ୟଟକମାନେ ଦେଖିଥାଆନ୍ତି । ମାଛକୁଣ୍ଡ ଠାରେ ଏକ ସୁନ୍ଦର ଝରଣା ରହିଛି ।
ମୁଖଛତିରି ନିକଟ ଏକ ଉଚ୍ଚ ସ୍ଥାନରେ ଏକ ଭିଉ ପଏଣ୍ଟ ରହିଛି । ଏହା ଉପରେ ରହି ଦେବଗିରିର ପ୍ରାକୃତିକ ସୌନ୍ଦର୍ଯ୍ୟ ଉପଭୋଗ କରିହୁଏ । କୁଲଡିହା ଠାରୁ କିଛି ଦୂରରେ ଏକ ବିଶାଳକାୟ ଗଛ ରହିଛି, ଯାହାକୁ ଭୂତ ଗଛ (ଘୋଷ୍ଟ ଟ୍ରି) ବୋଲି କୁହା ଯାଇଥାଏ ।
ଏହାକୁ ଦେଖିଲେ ମନରେ ଭୟ ଜାତ ହୋଇଥାଏ । ତଥାପି ଏଭଳି ଏକ ପୁରୁଣା ଗଛକୁ ପର୍ଯ୍ୟଟକମାନେ ଦେଖିବାକୁ ଭୁଲି ନଥାନ୍ତି । ଅଭୟାରଣ୍ୟ ଭିତରେ ବହୁ ବିଦେଶୀ ପକ୍ଷୀ ରହିଥାଆନ୍ତି ।
ପାରାଡାଇଜ ଫ୍ଲାଏ କ୍ୟାଚର, ଗୋଲଡେନ ଓରିଅଲ, ସୀମା, ମାଲବର୍ଣ୍ଣ ଟ୍ରାଗନ, ପିଟା, ବାବଲର, ସନ ବାର୍ଡ ଭଳି ଅନେକ ବିଦେଶୀ ପକ୍ଷୀଙ୍କୁ ଏହି ଅଭୟାରଣ୍ୟରେ ଦେଖିବାକୁ ମିଳେ । ଏହି ଅଭୟାରଣ୍ୟ ଭ୍ରମଣ କରିବାର ପ୍ରକୃଷ୍ଟ ସମୟ ଅକ୍ଟୋବରରୁ ମେ ମାସ ।
ଭୁବନେଶ୍ୱରରୁ କୁଲଡିହା ବନ୍ୟପ୍ରାଣୀ ଅଭୟାରଣ୍ୟ ଭିତରେ ଥିବା ନେଚର କ୍ୟାମ୍ପର ଦୂରତା ୨୩୫ କିଲୋମିଟର । ଏଠାରେ ପହଞ୍ଚିିବାକୁ ୪ ଘଣ୍ଟା ୧୫ ମିନିଟ ସମୟ ଲାଗେ । କଟକରୁ କୁଲଡିହା ବନ୍ୟପ୍ରାଣୀ ଅଭୟାରଣ୍ୟ ଭିତରେ ଥିବା ନେଚର କ୍ୟାମ୍ପର ଦୂରତା ୨୦୬ କିଲୋମିଟର ।
ଏଠାରେ ପହଞ୍ଚିବାକୁ ୩ ଘଣ୍ଟା ୩୦ ମିନିଟ ସମୟ ଲାଗେ । ଭଦ୍ରକରୁ କୁଲଡିହା ବନ୍ୟପ୍ରାଣୀ ଅଭୟାରଣ୍ୟ ଭିତରେ ଥିବା ନେଚର କ୍ୟାମ୍ପର ଦୂରତା ୯୫ କିଲୋମିଟର ଓ ସେଠାରେ ପହଁଚିବାକୁ ୧ ଘଣ୍ଟା ୪୫ ମିନିଟ ସମୟ ଲାଗେ ।
କୋଲକାତାରୁ କୁଲଡିହା ବନ୍ୟପ୍ରାଣୀ ଅଭୟାରଣ୍ୟ ଭିତରେ ଥିବା ନେଚର କ୍ୟାମ୍ପର ଦୂରତା ୨୯୦ କିଲୋମିଟର ଓ ଏଠାରେ ପହଞ୍ଚିବାକୁ ୫ ଘଣ୍ଟା ଲାଗେ । ଟ୍ରେନ ଯୋଗେ ଭୁବନେଶ୍ୱରରୁ ବାଲେଶ୍ୱରର ଦୂରତା ୨୦୬ କିଲେମିଟର । ନିକଟସ୍ଥ ବିମାନ ବନ୍ଦର ଭୁବନେଶ୍ୱରର ବିଜୁ ପଟ୍ଟନାୟକ ଅନ୍ତର୍ଜାତୀୟ ବିମାନ ବନ୍ଦର ।
ପ୍ରକୃତି ପ୍ରେମୀ ବା ଇକୋ-ଟୁରିଷ୍ଟଙ୍କ ପାଇଁ କୁଲଡିହା ବନ୍ୟପ୍ରାଣୀ ଅଭୟାରଣ୍ୟ ଭିତରେ ଥିବା ଗୋହିରାଭୋଳ ନେଚର କ୍ୟାମ୍ପରେ ୯ଟି ଟେଣ୍ଟରେ ରହିବା ବ୍ୟବସ୍ଥା ଅଛି । ସମସ୍ତ ଟେଣ୍ଟରେ ଡବଲ ବେଡ ସହିତ ସଂଯୁକ୍ତ ବାଥ ତଥା ଟଏଲେଟ ପୃଥକ ଟେଣ୍ଟରେ ରହିଛି ।
ଟେଣ୍ଟରେ ସୋଲାର ଲାଇଟ, ସୋଲାର ଫ୍ୟାନ ବ୍ୟବସ୍ଥା ରହିଛି । ପୃଥକ ପାଇପ ଲାଇନ ମାଧ୍ୟମରେ ପ୍ରତ୍ୟେକ ଟେଣ୍ଟକୁ ଗରମ ପାଣି ଆସିଥାଏ । ବୋଟିଂ, ସଲ୍ଟ ଲେକରେ ବନ୍ୟପ୍ରାଣୀ ଦେଖିବା, ୱାଚ ଟାୱାର, ଦୋଳି, ସ୍ଲାଇଡ ଆଦି ସୁବିଧା ମଧ୍ୟ ପର୍ଯ୍ୟଟକଙ୍କୁ ମିଳିପାରିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
